Udviklingsplan 2022-2026

Generelt skal al udvikling ske gennem gode og sjove oplevelser

1. Vi vil gerne skabe mere modige børn, unge og voksne.

Bl.a p.g.a Covid er det blevet sværere for spejderne at navigere i det sociale fællesskab generelt, og dette giver sig også udtryk til spejder. Vi vil derfor gerne have fokus på:

* Det er OK at prøve og fejle
* Udfordres på ting, man ikke kan på forhånd, men kan afprøve i et trygt forum
* Have medbestemmelse i aktiviteterne
* Arbejde i patruljer, hvor man har et trygt ståsted
* Der skal være gode og sjove oplevelser, der styrker modigheden hos spejderne. Dette vil give spejderne mod til og lyst til at være med til de lidt vildere ting, der for alvor giver hår på brystet.

Næste punkt på udviklingsplanen skal være med til at nå dette mål.

1. Vi vil gerne i højere grad bruge naturen, også udenfor grunden, som ramme for møder og ture

Fx:

* Bruge Heshøj og Øghaven til ture og dagsmøder
* Bruge skoven på alle årstider i lys og mørke
* Være ude til de fleste møder
1. Bæredygtighed på grunden og i hytten

Som gruppe tager vi afsæt i og inspirerer til hvordan man kan agere bæredygtigt. Dette i fællesskab og med de voksne som primus motor.

Der skal laves en plan for, hvordan vi skaber mere biodiversitet/ vild med vilje og upcyckling/genbrug, så spejderne oplever det i praksis

Fx:

- organisering af videresalg af spejdergrej

- hvordan grunden holdes så den er naturvenlig

- hvordan vi transporteres til ture og lejre

Best Practice:

1. Vi arbejder på at kunne lægge penge til side hvert år, så tropsspejderne kan komme på udlandstur hvert 4. år

2. Vi arbejder i patruljer

3. Vi involverer forældre i arbejdet i gruppen (bestyrelse, projektopgaver, enkeltopgaver, vedligehold, rengøring/græsslåning, pengeindtjening)

4. Der søges fonde til ”daglige” vigtige materialer som klatreudstyr, større trailer m.m